1 մայիսի, 2018 թվական, Երևան, Բաղրամյան 19, ՀՀ խորհրդարան։ Ընտրվում-մերժվում էր հանրապետության վարչապետը։ Հնչում էին կոչեր, հղվում էին ուղերձներ, որոնք, սակայն, սլրկուն սահում էին երկրի կողքով։ Զի ունայն էին և զավեշտալիցք։ Ճառաբանները, անկեղծ լինենք, գրեթե հավատում էին իրենց պետականափրկիչ զեղումներին և ակամա հուզվում էին։ Անխտիր բոլոր ելույթ ունեցողները (երկու հատվածներն էլ) դրամային միլիոնատերեր էին, նույնիսկ դոլարային մուլտիմիլիոնատեր։ Անխտիր բոլորը համոզված էին` այո՛, Հայաստանում կա ահագնացող արտագաղթ, ահարկու աղքատություն, դղրդացող կոռուպցիա և այլն, և այլն։ Անխտիր բոլորը ողջունում էին համաժողովրդական քաղաքակիրթ ընդվզումը։